Maggie Benelli

Clare Petrea Margrethe «Maggie» Benelli (født Bendziulli 31. januar 1866 i København, død 30. september 1933) var en dansk-norsk skuespiller og pianist.

Liv og virke 
Maggie Benelli var utenomekteskapelig datter av Ferdinandine Charlotte Wilhelmine Bendziulli og Rudolph Neumann.  

I 1886 fikk hun i København sønnen Carl Axel Poul Bendziulli. Ved hans dåp var barnefarens navn ikke oppgitt. Maggie Benelli ble i 1899 gift med skuespiller og billedhugger Sæbjørn Buttedahl. Hun var mor til skuespiller og danser Ellen Sinding, gift med regissøren Leif Sinding.

Benelli debuterte 2. oktober 1883 ved Det kongelige Teater i København, hvor hun forble ansatt til september 1885. I perioden 1890-1893 var hun ved Dagmarteatret i den danske hovedstaden. 

Sommeren 1884 reiste hun til Kristiania med Albert Helsengreens selskap. Dette ensemblet opptrådte på Christiania Tivoli i perioden 14. juni til 7. august dette året. I 1894-1896 var hun tilknyttet Olaus Olsens omreisende teaterselskap, hvor hun blant annet medvirket i flere stykker av Vilhelm Krag.

Senere var Maggie Benelli pianist ved flere turnéselskaper, blant annet ved Johannes Dehns norske selskaps revyturné våren 1902, og høsten samme år ved Norske Skådespelarsällskapet. I 1905 reiste hun som skuespiller på turné med Ibsens Gengangere. I 1909 var hun på turné med den danske teaterlederen August Rasmussen.

I Helsingfors gestaltet hun rollen som fru Helene Alving i Ibsens Gengangere. Hennes ektemann, som selv spilte Osvald i dette stykket, fremholdt denne rollen som hustruens aller beste.

Roller i utvalg 
Ankelika i lystspillfarsen Den vantro Thomas av Laufs & Jacoby (Tivoli Theater, Kristiania, 1894)
Karen i Geografi og Kærlighed av Bjørnstjerne Bjørnson (Larvik, Det norske Skuespillerselskab, 1904)
Agnes i lystspillet En Fristerinde av Gustav von Moser (1905)
Madame Salvesen i Baldevins Bryllup av Vilhelm Krag (Tromsø, Den norske Skuespillertournée, 1905)
Moderen i En Moder av Johan Bojer (Tromsø, Den norske Skuespillertournée, 1905)
fru Helene Alving i Ibsens Gengangere (Helsinki)
Geheimraadinden i Ambrosius (1909)Tardivel i operetten Kulhandlerne'' (Kongsberg, 1909)

Referanser

Kilder 
 

Norske skuespillere
Danske skuespillere
Norske pianister
Danske pianister
Personer fra København